Πρόταση ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 192/2007 για την επιβολή οριστικού δασμού αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου (PET) καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊλάνδης και Ταϊβάν /* COM/2013/0238 final - 2013/0126 (NLE) */





ΑΙΤΙΟΛΟΓΙΚΗ ΕΚΘΕΣΗ 1) Πλαισιο της προτασησ 110 || · Αιτιολόγηση και στόχοι της πρότασης Η παρούσα πρόταση αφορά την εφαρμογή του κανονισμού (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[1] («ο βασικός κανονισμός») κατά τη διαδικασία σχετικά με τις εισαγωγές ορισμένων τύπων τερεφθαλικού πολυαιθυλενίου (PET) καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊλάνδης και Ταϊβάν. · Γενικό πλαίσιο Η παρούσα πρόταση υποβάλλεται στο πλαίσιο της εφαρμογής του βασικού κανονισμού και αφορά την ανάκληση των δύο αναλήψεων υποχρεώσεων ως προς τις τιμές που είχαν προηγουμένως γίνει δεκτές από την Επιτροπή (απόφαση 2000/745/ΕΚ[2], όπως τροποποιήθηκε με την απόφαση 2002/232/ΕΚ[3]) στο πλαίσιο της διαδικασίας αντιντάμπινγκ που αναφέρεται ανωτέρω. 139 || · Ισχύουσες διατάξεις στον τομέα της πρότασης Με τον κανονισμό (ΕΚ) αριθ. 192/2007[4], το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου (PET) καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊλάνδης και Ταϊβάν. Η Επιτροπή, με την απόφαση 2000/745/ΕΚ[5], όπως τροποποιήθηκε με την απόφαση 2002/232/ΕΚ[6], έκανε αποδεκτές πέντε αναλήψεις υποχρεώσεων ως προς τις τιμές από ινδονησιακές και ινδικές εταιρείες. 141 || · Συνοχή με άλλες πολιτικές και στόχους της Ένωσης Άνευ αντικειμένου. 2) Διαβουλεύσεις με τα ενδιαφερόμενα μέρη και εκτίμηση των επιπτώσεων || · Διαβουλεύσεις με τα ενδιαφερόμενα μέρη 219 || Τα ενδιαφερόμενα μέρη τα οποία αφορά η διαδικασία είχαν τη δυνατότητα να διατυπώσουν τις παρατηρήσεις τους, σύμφωνα με το άρθρο 8 παράγραφος 9 του βασικού κανονισμού. || · Συλλογή στοιχείων και χρήση εμπειρογνωμοσύνης 229 || Δεν χρειάστηκε εξωτερική εμπειρογνωμοσύνη. 230 || · Εκτίμηση επιπτώσεων Η παρούσα πρόταση είναι αποτέλεσμα της εφαρμογής του βασικού κανονισμού. Ο βασικός κανονισμός δεν προβλέπει γενική εκτίμηση των επιπτώσεων, αλλά περιέχει διεξοδικό κατάλογο των στοιχείων που πρέπει να εκτιμηθούν. 3) Νομικά στοιχεια της προτασης 305 || · Σύνοψη της προτεινόμενης ενέργειας Με απόφασή της η Επιτροπής προβαίνει, επί του παρόντος, στην ανάκληση των δύο αναλήψεων υποχρεώσεων ως προς τις τιμές, λόγω της επαναλαμβανόμενης παράβασής τους. Ως εκ τούτου, ο υφιστάμενος κανονισμός του Συμβουλίου για την επιβολή οριστικού δασμού αντιντάμπινγκ θα πρέπει επίσης να τροποποιηθεί αναλόγως, δηλαδή με τη διαγραφή των εν λόγω εταιρειών από τον κατάλογο των εταιριών με ανάληψη υποχρεώσεων που αναφέρονται στο άρθρο 2 παράγραφος 3. Ως εκ τούτου, προτείνεται στο Συμβούλιο να εγκρίνει τη συνημμένη πρόταση κανονισμού, η οποία πρέπει να δημοσιευθεί στην Επίσημη Εφημερίδα της Ευρωπαϊκής Ένωσης. 310 || · Νομική βάση Κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας. 329 || · Αρχή της επικουρικότητας Η παρούσα πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Συνεπώς, δεν εφαρμόζεται η αρχή της επικουρικότητας. || · Αρχή της αναλογικότητας Η πρόταση είναι σύμφωνη με την αρχή της αναλογικότητας για τους ακόλουθους λόγους: 331 || Το είδος της δράσης περιγράφεται στον προαναφερόμενο βασικό κανονισμό και δεν αφήνει περιθώρια για λήψη αποφάσεων σε εθνικό επίπεδο. 332 || Είναι άνευ αντικειμένου η αναφορά του τρόπου με τον οποίο ελαχιστοποιείται και είναι αναλογικός προς τον στόχο της πρότασης ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες. || · Επιλογή νομικών μέσων 341 || Προτεινόμενη πράξη: κανονισμός. 342 || Η επιλογή διαφορετικής πράξης δεν ενδείκνυται για τον ακόλουθο λόγο: Ο προαναφερόμενος βασικός κανονισμός δεν προβλέπει εναλλακτικές επιλογές. 4) Δημοσιονομικές επιπτώσεις 409 || Η πρόταση δεν έχει επιπτώσεις στον προϋπολογισμό της Ένωσης. 2013/0126 (NLE) Πρόταση ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 192/2007 για την επιβολή οριστικού δασμού αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου (PET) καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊλάνδης και Ταϊβάν ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 22ας Νοεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[7] («ο βασικός κανονισμός»), και ιδίως τα άρθρα 8 και 9, Έχοντας υπόψη την πρόταση που υπέβαλε η Ευρωπαϊκή Επιτροπή αφού ζήτησε τη γνώμη της συμβουλευτικής επιτροπής, Εκτιμώντας τα ακόλουθα: Α. ΠΡΟΗΓΟΥΜΕΝΗ ΔΙΑΔΙΚΑΣΙΑ (1) Το Συμβούλιο, με τον κανονισμό (ΕΚ) αριθ. 192/2007[8] επέβαλε οριστικό δασμό αντιντάμπινγκ στις εισαγωγές ορισμένων τύπων τερεφθαλικού πολυαιθυλενίου («PET») καταγωγής Ινδίας, Ινδονησίας, Μαλαισίας, Δημοκρατίας της Κορέας, Ταϊλάνδης και Ταϊβάν, κατόπιν επανεξέτασης ενόψει της λήξης ισχύος των μέτρων και μερικής ενδιάμεσης επανεξέτασης. Τα μέτρα επιβλήθηκαν αρχικά τον Αύγουστο του 2000[9]. Τα εν λόγω μέτρα υπόκεινται σήμερα σε άλλη επανεξέταση ενόψει της λήξης ισχύος τους[10]. (2) Η Επιτροπή, με την απόφαση 2000/745/ΕΚ[11] αποδέχθηκε ανάληψη υποχρεώσεων ως προς τις τιμές, μεταξύ άλλων, από την ινδονησιακή εταιρεία P.T. Polypet Karyapersada («Polypet»). Ύστερα από τα πορίσματα και τα συμπεράσματα σχετικά με επανεξέταση «νέου εξαγωγέα»[12], η Επιτροπή, με την απόφαση 2002/232/ΕΚ[13] για την τροποποίηση της απόφασης 2000/745/ΕΚ, έκανε δεκτή ανάληψη υποχρέωσης από την ινδική εταιρεία Futura Polymers Limited («Futura»). Β. ΑΝΑΚΛΗΣΗ ΑΝΑΛΗΨΕΩΝ ΥΠΟΧΡΕΩΣΕΩΝ ΚΑΙ ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ (ΕΚ) αριθ. 192/2007 (3) Η Επιτροπή, με την απόφαση XX[14], ανακάλεσε την αποδοχή της ανάληψης υποχρεώσεων σε σχέση με τις εταιρείες Polypet και Futura. Ως εκ τούτου, το άρθρο 2 παράγραφος 3 του κανονισμού (ΕΚ) αριθ. 192/2007 πρέπει να τροποποιηθεί αναλόγως. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο πίνακας του άρθρου 2 παράγραφος 3 του κανονισμού (ΕΚ) αριθ. 192/2007 αντικαθίσταται από τον ακόλουθο πίνακα: Χώρα || Εταιρείες || Πρόσθετος κωδικός TARIC Ινδία || Reliance Industries Limited || A181 Ινδία || Pearl Engineering Polymers Limited || A182 Ινδία || Dhunseri Petrochem & Tea Limited || A585 Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Βρυξέλλες, Για το Συμβούλιο Ο Πρόεδρος [1] ΕΕ L 343 της 22.12.2009, σ. 51. [2] ΕΕ L 301 της 30.11.2000, σ. 88. [3] ΕΕ L 78 της 21.3.2002, σ. 12, ΕΕ C 116 της 15.5.2003, σ. 2. [4] ΕΕ L 59 της 27.2.2007, σ.1. [5] ΕΕ L 301 της 30.11.2000, σ. 88. [6] ΕΕ L 78 της 21.3.2002, σ. 12, ΕΕ C 116 της 15.5.2003, σ. 2. [7] ΕΕ L 343 της 22.12.2009, σ. 51. [8] ΕΕ L 59 της 27.2.2007, σ.1. [9] ΕΕ L 199 της 5.8.2000, σ. 48. [10] ΕΕ C 55 της 24.2.2012, σ. 4. [11] ΕΕ L 301 της 30.11.2000, σ. 88. [12] ΕΕ L 78 της 21.3.2002, σ. 4. [13] ΕΕ L 78 της 21.3.2002, σ. 12, ΕΕ C 116 της 16.05.2003, σ. 2. [14] Βλέπε σελ. XX της παρούσας Επίσημης Εφημερίδας.